Alkonyati Istentisztelet
Pünkösd utáni 25. szombat – 2026. november 14.
Szokásos kezdet
Áldott a mi Istenünk, öröktől fogva, most és mindenkor és örökkön örökké!
Amen.
Dicsőség néked, Istenünk, dicsőség néked!
Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Jertek imádjuk a mi királyunkat és Istenünket!
Jertek imádjuk Krisztust, a mi királyunkat és Istenünket!
Jertek boruljunk le és imádjuk magát Jézus Krisztust, a mi királyunkat, Urunkat és Istenünket!
103. zsoltár
Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei, / hogy ragadozzanak, és az Istentől magoknak eledelt keressenek.  - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békesség ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Boldog ember…
Uram, tehozzád
8. hang
Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!
Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!
8. hang (218. oldal)
Esti énekeket és okos szolgálatot / hozunk néked, Krisztus, / mert kegyes voltál /’ feltámadásoddal rajtunk könyörülni.
Uram, Uram! Ne vess el bennünket színed elől, / hanem kegyeskedjél rajtunk könyörülni /’ a te fényes feltámadásod által.
Örvendezzél szent Sion, / az egyházak anyja, Istennek hajléka, / mert te elsőnek fogadtad /’ feltámadás által a bűnök bocsánatát.
Az Atyától öröktől fogva született isteni Ige, / ki az idők teljében / a szeplőtelen Szűztől megtestesült, / önként elszenvedte a keresztet és halált, / s a régtől halállal sújtott embert /’ feltámadásával üdvözítette.
Halottaidból való föltámadásodat dicsőítjük Krisztus, / mellyel megmentetted Ádám nemzedékét a pokol kínjától, / és a világnak, mint Isten / ajándékoztál örök életet /’ és gazdag kegyelmet.
Dicsőség néked Krisztus Üdvözítőnk, / Istennek egyszülött Fia, / ki keresztre fölszögeztettél, /’ és harmadnapra a sírból föltámadtál!
4. hang. Minta: Jelül rendelted… (Ménea)
A bölcs Abibosz, a csodálatos Számón és a dicsőséges Guriász / közös ünnepet szereztek ma a híveknek. / Örömmel együtt ünnepelnek velünk, / és együtt vigadoznak a bajnokok. / Mert a vértanúk lelkének megadta az Isten, / hogy az itt lent történő dolgokat odafent, /’ mint valami tükörben, szemléljék. 
Az elviselhetetlen kínzások fájdalmát / magatokra vettétek, / és bátran küzdöttetek, / a Szentháromsággal egyenlő számúak: / Számón, Guriász és boldog Abibosz, / és most az örök és boldog nyugalmat élvezitek, / melyet szenvedésetek jutalmaként adott nektek Krisztus. / Esedezzetek most hozzá, /’ hogy üdvözüljön a mi lelkünk! 
A háromszemélyű egy Istent vallottátok, / és megszüntettétek a pogány görögök sokistenhitű esztelenségét / a keresztnek általuk esztelenségnek vélt erejével, / legboldogabb szentek, / belőle merítettetek erőt, / és rendíthetetlen lélekkel elviseltétek /’ a kínvallatások szenvedéseit.
Elérkeztetek a viharmentes parthoz, / a háborgásmentes életre, / a legnyugalmasabb révbe, / és Istentől a szenvedések áraként / s a küzdelem méltó jutalma gyanánt cserébe / örök, szenvedéstől mentes /’ és bőséggel teljes lakóhelyet kaptatok, boldog bajnok vértanúk!
Dicsőség… 2. hang (Ménea)
Edessza örvendezik, / mert Szent Guriász, Számón és Abibosz ereklyéivel gazdagodott, / összegyűjti a Krisztus-szerető nyájat és mondja: / Jertek, vértanúkedvelők, / s a ragyogó ünnepen ragyogjatok! / Jertek, ünnepkedvelők és világosodjatok! / Jertek s nézzétek a földön járt égi fáklyákat! / Jertek, s hallgassátok, hogy milyen keserves halált szenvedtek az örök életért a nemes gyémántok! / Mint az igazság eljegyzett mátkái, / megmentették az elevenen eltemetett leányt. / És az őket hamisan vádoló fő bűnöst, mint kegyetlen gyilkost, pusztulásra adták. / Most a Szentháromsághoz könyörögnek szüntelenül, / hogy megszabaduljanak az enyészettől / a kísértésektől és mindenféle veszedelemtől mindazok, /’ akik híven megünneplik az ő emléküket.
Most és... 8. hang Nagy dogmatikon (219. oldal)
A mennyei király emberszeretetből a földre leszállott, / és az emberek között lakozott, / mert tiszta Szűztől testbe öltözvén, tőle született / oly csodálatos isteni tulajdonságokkal, / miképp egy a Fiú, / két természettel, de nem két személlyel. / Azért Krisztus Urunkat mi / tökéletes Istennek és tökéletes embernek / igazán valljuk és hirdetjük; / kinek esedezzél, ó szeplőtelen Anya, /’ hogy üdvözítse a mi lelkünket.
Enyhe világossága
Bölcsesség igazhívők!
Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.
Figyelmezzünk! Békesség † mindnyájatoknak! Bölcsesség, figyelmezzünk!
Prokimen: Az Úr országol / ékességbe öltözött. (Zsolt 92,1)
Versek: Erősségbe öltözött az Úr és felövezte magát – Az Úr…
Mert Ő erősítette meg a Föld kerekséget, mely nem fog ingani. – Az Úr…
A te házadat szentség illeti Uram, örök időkre! – Az Úr…
Ekténia
Mondjuk mindnyájan, teljes lelkünkből és teljes elménkből, mondjuk!
Uram, irgalmazz!
Mindenható Urunk, atyáinknak Istene, kérünk téged, hallgass meg minket és könyörülj!
Uram, irgalmazz!
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Add Urunk
4. hang; dallama: Elcsodálkozott József
Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön örökké. Amen.
Teljesítsük esti könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön örökké!
Amen.
Előverses sztichirák
8. hang (220. oldal)
Fölemelkedtél a keresztre, / ki az égből szálltál le, / a halálra jöttél, ki halhatatlan Élet vagy, / a sötétségben levőkhöz mentél, ki igazi világosság, / az elesettekhez, ki mindnyájunk föltámadása, / fölvilágosítója és üdvözítője vagy, /’ dicsőség néked!
A halottaiból föltámadt Krisztust dicsőítjük, / mert ő lelket és testet öltvén magára, / mindkettőre nézve a szenvedést megszüntette; / mivel legtisztább lelkével a poklokra szállván alá azt meghódítá, / sírba helyezett szent teste pedig a romlást nem ismerte, /’ ki Szabadítója a mi lelkünknek.
Zsoltárokban és énekekben magasztaljuk, Krisztus, / halottaidból való föltámadásodat, / mellyel megszabadítottál bennünket a pokol kínjaitól, / és mint Isten ajándékoztál nekünk örök életet /’ és gazdag kegyelmet.
Ó mindenek fölfoghatatlan Uralkodója, / az ég és föld Teremtője, / ki kereszthalált szenvedvén, / engem a szenvedésektől föloldottál. / Az eltemettetést pedig elfogadva / és dicsőséggel feltámadva / mindenható kezeddel Ádámot is feltámasztottad. / Dicsőség a te harmadnapi fölkelésednek, / mellyel örök életet és bűneinkből való megtisztulást ajándékoztál nekünk, /’ mint egyetlen Irgalmas.
Dicsőség... 2. hang (Ménea)
Jertek, mindnyájan, vértanú-kedvelők! / Magasztaljuk szent dalokkal Krisztus legjobbjait, / Guriászt, Abiboszt és Számónt, / mert feltűnő csodákat művelnek. / Nem feledkeztek meg az esküről, / hogy megmentik a leányzót, / teljesítették a kérését, / megszabadították a gyermeket az istentelen góttól, / segítséget nyújtva neki. / Az ő könyörgésükre, Krisztus Isten, / üdvözítsd a mi lelkünket, /’ mint jóságos és emberszerető!
Most és... 2. hang (138. oldal)
Ó csodák csodája, / ki látott férfi nélkül szült, / és szűz anya által dajkált magzatot? / Bizonnyal Isten akaratának nyilvánulása ez újdonszülött, / kit te, ó Mária, / mivel kezeiden hordoztad, / s anyai bizalommal viseltetel hozzá, / ne szűnjél meg imádva kérni, / hogy engesztelődjék irányunkban, / kik téged tisztelünk, /’ és üdvözítse a mi lelkeinket.
Most bocsásd el, Uram
Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Tropárok
8. hang (227. oldal)
Leszálltál a magasságból irgalmas Urunk, / s elfogadtad a háromnapi síri nyugalmat, / hogy minket is megszabadíts a szenvedésektől, /’ ki feltámadásunk s életünk vagy, Uram, dicsőség néked!
Dicsőség… 5. hang (Ménea)
Szent vértanúid csodáit, Krisztus Istenünk, / megvívhatatlan bástyául ajándékoztad nekünk. / Az ő imáik által semmisítsd meg a pogányok cselvetéseit, / s tedd erősekké az ország kormánypálcáit, /’ mint jóságos és emberszerető!
Most és… 5. hang (894. oldal)
Üdvözlégy, Urunknak szeplőtelen Szülője! / Üdvözlégy a hozzád menekülők védfala és oltalma! / Üdvözlégy a tengeren hajózók biztos révpartja! / Üdvözlégy Tisztaságos, ki szülted testileg Teremtődet és Istenedet! / Ne szűnjél meg könyörögni mindazokért, /’ kik dicsőítik és imádják a te szülöttedet.
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség neked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek, most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.
